สวัสดีคะ...คือหนูปวดหลังมากคะ ตอนแรกคือหนูยกตะกร้าผ้าไม่หนักเท่าไหร่นะคะแต่จู่ๆหลังก็เคล็ดคะปวดมากเลยคะปวดจนกลั้นหายใจเลยคะ ตอนนี้หนูอายุ30แล้วไม่เคยปวดหลังมาก่อนนะคะตอนแรกคิดว่าไม่เป็นไรพอปวดได้สามวันก็ยังไม่หายเลยไปหาคลีนิคคะฉีดยาไปบอกว่าฉีดจะยาคลายเส้นให้คะเส้นแต่ผ่านไปสามวันยังไม่หายกลับไปฉีดอีกเข็มบอกว่ารออีกหนึ่งอาทิตย์น่าจะหายคะ แต่ปวดมาเดือนกว่าแล้วยังไม่หายเลยคะตอนนี้อาการคือ นั่งนานไม่ได้ ยืนนานไม่ได้ แล้วนอนท่าเดียวนานๆไม่ได้มันปวดและตึงๆหลังมากคะ อีกอย่างตอนนี้เหมือนจะปวดลงมาที่ปลายเท้าข้างขวาด้วยคะ พอจะทราบมั้ยคะว่าเกิดจากอะไรแล้วจะเป็นโรคร้ายแรงมั้ยคะ #ขอบค่ะ
สวัสดีค่ะ อาการปวดหลังดังกล่าวมา อาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลัง